Senekal: AfriForum woedend oor elke gestorwe boer | Maroela Media
Sowat 500 ondersteuners van AfriForum het Vrydag vreedsaam in Senekal aan 'n protesoptog teen plaasmoorde deelgeneem waar Sekwetje Mahlamba en Sekola Matlaletsa, die vermeende moordenaars van Brendin Horner, in die hof verskyn het.
"Ons mag ons misnoeë en woede wys, maar ons moet ook alles in ons vermoë doen om onsself binne die raamwerk van die wet te beskerm. Ons mag onsself bewapen en ons moet by veiligheidstrukture aansluit.
"Ons het 'n verantwoordelikheid om onsself te beskerm. Dit moet in elkeen van ons se huise begin. Ons sê vandag reguit ons is nie bang nie. Ons is egter nie die aggressors nie en tree met selfbeheersing op. Ons kan onsself verdedig. Ons retireer nie."
Socks Masoka, uitvoerende hoof van die African Farmers' Association of South Africa (Afasa), het by AfriForum se byeenkoms gesê hy haal sy hoed af vir elke mens wat vandag hier is. "Ons almal se harte is seer oor die jong man se dood. Dood en aanranding op ons plase het nie kleur nie. Ons almal se beeste en diere word gesteel. Ons boere moet saamstaan en sê: 'Genoeg is genoeg'."
Masoka het 'n dringende beroep op die regstelsel gedoen. "Die verdagtes is hegtenis geneem, hou op met uitstel van die saak, vervolg en vonnis oortreders en gooi die sleutel weg."
Masoka sê wit en swart boere is op hul eie. "Ek wil vir [minister Bheki] Cele sê sy polisie moet begin om hul werk te doen en ophou om deel van diefstalsindikate te wees.
Met verwysing na duisende EFF-ondersteuners in Senekal het Masoka gevra wat hulle hier soek. "As julle nie saam met ons kom staan het om die diefstal en moorde op boere te stop nie, hoort julle nie hier nie. Wie is julle om die regering te kom verdedig?"
Theo de Jager.
Buys het voorts gesê veiligheid en voorspoed word bepaal deur vryheid. "Vryheid is noodsaaklik vir die instellings waardeur jy moet leef. Ons geslag se uitdaging is om praktiese oplossings vir ons uitdagings te kry. Afrikaners is deur eeue gebrei deur uitdagings van Afrika waaronder politieke krisisse, stryd, armoede en droogtes. Ons het geleer om te oorleef en voluit te leef. Ons is gestaal en toegerus om in enige omstandighede sukses te behaal. Die skat van ons taal, kultuur en leefwyse word deur ons volk uitgedra."
Ds. Schalk Strauss van die AP Kerk het in sy boodskap gesê hoewel die grond vandag ten hemele skreeu oor die onregte wat in die land plaasvind, is daar steeds dinge wat vasstaan. "Ons word sterk in die krag van die Here en nie deur getalle en ideologie nie. Die onreg stuit ons teen die bors, maar ons hou vas en bly glo aan 'n regverdige God. Ons innerlike krag om in moeilike omstandighede met wysheid op te tree, kom van Hom af."
Helen Zille was ook teenwoordig.
Ons dien voorwaar 'n groot almagtige Vader!
Niks gaan verander.
As malama iets positief vir die land gedoen het eet ek my hoed op! Hy het nog net af gebreek fisies en letterlik, maar soos ek sê hand om die blaas met Cele.
Die EFF is die gruwelike kind van die ANC wat onder andere beleggers op die vlug laat slaan. Ek verstaan nie waarom hulle nie in die bek geruk kan word nie. In die land van die blindes is eenoog koning. Ek sal wys optree en binne die wet bly maar ek sal nie ophou bid nie. Die vurige gebed van 'n gelowige het 'n kragtige uitwerking. Die Here help ons. Ons kan saamstaan.